દિલ્હીમાં પેટ્રોલની કિંમત ૩૬ પૈસા વધી જતાં તેનો ભાવ લીટરદીઠ ૭૭.૮૩ થયો હતો જ્યારે ડીઝલમાં ૨૨ પૈસાનો વધારો થતાં તેની કિંમત ૬૮.૭૫ થઇ હતી. મુંબઈમાં છેલ્લા ૧૨ દિવસનાં ગાળામાં પેટ્રોલની કિંમતમાં લીટરદીઠ ૧૧.૦૨ રૂપિયા અને ડીઝલની કિંમતમાં ૭.૨૭ રૂપિયાનો વધારો કરવામાં આવ્યો છે. પેટ્રોલિયમ મંત્રી ધર્મેન્દ્ર પ્રધાને ખાતરી આપી છે કે, સરકાર કિંમતોને કાબૂમાં લેવા માટે તમામ પગલા પર વિચારણા કરી રહી છે. ઓઇલ કિંમતો માટેનાં ઇંન્ટરનેશનલ બેંચમાર્ક ગણાતા બ્રેન્ટ ક્રૂડની કિંમત બેરલદીઠ ૭૮.૭૬ સુધી પહોંચી ગઈ હતી. કેન્દ્રીયમંત્રી નીતિન ગડકરીનું કહેવું છે કે, પેટ્રોલ અને ડીઝલની કિંમતોને ઘટાડવામાં આવશે. રિટેલ કિંમતોને કાબૂમાં લેવાના પ્રયાસ થઇ રહ્યા છે.